cyanic-selkie/wikianc huggingface dataset:
Βασική τροφή
Δημογραφικά στοιχεία
Από τα 50.000 εδώδιμα φυτά του πλανήτη, μόλις μερικές εκατοντάδες συνεισφέρουν σημαντικά στην κάλυψη των ανθρωπίνων διατροφικών αναγκών. Παρόλο που υπάρχουν 10.000 είδη δημητριακών μόνο ελάχιστα καλλιεργούνται συστηματικά τα τελευταία 2000 χρόνια.
Η κατανάλωση των βασικών τροφίμων τροποποιείται στον χώρο και τον χρόνο και εξαρτάται από παράγοντες όπως το κλίμα, το γεωγραφικό ανάγλυφο, οι γεωργικοί περιορισμοί και τα οικοσυστήματα ενός τόπου. Για παράδειγμα η διατροφή του μέσου αφρικανού αποτελείται κατά 46% από σιτηρά, 20% από ρίζες και κονδύλους και 7% από ζωικά προϊόντα. Αντίθετα η διατροφή των κατοίκων της δυτικής Ευρώπης συνιστάται κατά 33% από ζωικά προϊόντα, 26% από σιτηρά και 4% από ρίζες και κονδύλους.
Με την οικονομική ανάπτυξη και το ελεύθερο εμπόριο πολλές χώρες έχουν στραφεί σε τροφές υψηλότερης θερμιδικής αξίας και έχουν αυξήσει την κατανάλωση κρέατος. Παρά την τάση αυτή, η σημασία των παραδοσιακών βασικών καλλιεργειών για την διατροφή μας αναγνωρίζεται όλο και περισσότερο.
Παραγωγή
Οι περισσότερες βασικές τροφές παράγονται με τις παραδοσιακές και σύγχρονες μεθόδους καλλιέργειας. Ωστόσο, η παραγωγή βασικών τροφίμων με την μέθοδο της Βιολογικής καλλιέργειας αυξάνει συνεχώς σε όλες τις χώρες του δυτικού κόσμου.
Ως μέρος μιας ισορροπημένης διατροφής
Οι φυτικές βασικές τροφές δεν προσφέρουν το πλήρες εύρος θρεπτικών συστατικών που απαιτούνται για μια ισορροπημένη διατροφή, έτσι για την αποφυγή της δυσθρεψίας είναι απαραίτητη και η προσθήκη άλλων τροφών στο διαιτολόγιο μας. Η διατροφή που αποτελείται κατά κύριο λόγο από καλαμπόκι οδηγεί σε έλλειψη νιασίνης (βιταμίνη B3), ενώ η αποκλειστική κατανάλωση λευκού ρυζιού οδηγεί στην έλλειψη θειαμίνης (Βιταμίνη Β1), μια ασθένεια γνωστή στις χώρες της Ασίας ως μπέριμπερι.
Μια έρευνα που δημοσιεύτηκε στο επιστημονικό περιοδικό Nature υποδεικνύει ότι η περιεκτικότητα ορισμένων βασικών τροφών σε θρεπτικά συστατικά έχει επηρεαστεί αρνητικά από τα αυξημένα επίπεδα διοξειδίου του άνθρακα.
Παραπομπές
Κατηγορία:Διατροφή
Καρλόττα Φλαντρίνα του Νάσσαου
Η Καρλόττα-Φλαντρίνα, ολλανδ.: Charlotte Flandrina van Nassau van Orange (Αμβέρσα, 18 Αυγούστου 1579 – Σαιν Κρουά, κοντά στο Πουατιέ, 16 Απριλίου 1640) από τον Οίκο του Νάσσαου ήταν κόρη του πρίγκιπα της Οράγγης, που έγινε μοναχή.
Βιογραφία
Ήταν η έβδομη κόρη (4η από τον 3ο γάμο) του Γουλιέλμου Α΄ του Σιωπηλού, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας και της 3ης συζύγου του Καρλόττας των Βουρβόνων, κόρης του Λουδοβίκου δούκα του Μονπανσιέ.
Μετά το τέλος της μητέρας της το 1582, ο Γάλλος πάππος της Λουδοβίκος ζήτησε από την Καρλόττα-Φλανδρίνα να μείνει μαζί του. Έγινε Ρωμαιοκαθολική και μπήκε σε μοναστήρι το 1593.
Βιβλιογραφικές αναφορές
Charlotte Flandrina: βιογραφία στο Worldroots
Αναφορές
Κατηγορία:Οίκος της Οράγγης-Νάσσαου Κατηγορία:Κόμισσες του Νάσσαου
Μαρία του Νάσσαου, κόμισσα του Χόενλοε-Νόιενσταϊν
Η Μαρία (7 Φεβρουαρίου 1556, Μπρέντα - 10 Οκτωβρίου 1616, Μπούρεν ) από τον Οίκος του Νάσσαου ήταν κόρη του πρίγκιπα της Οράγγης και με τον γάμο της έγινε κόμισσα του Χόενλοε-Νόιενσταϊν.
Βιογραφία
Ήταν κόρη του Γουλιέλμου Α΄ του Σιωπηλού, πρίγκιπα της Οράγγης και κυβερνήτη (stadholder) της Ολλανδίας, Ζηλανδίας, Ουτρέχτης, Φρισίας από την πρώτη του σύζυγο Άννα του Έχμοντ & Μπούρεν. Έλαβε το όνομα της πρώτης κόρης του Γουλιέλμου, της Μαρίας (1553-1555), η οποία είχε αποβιώσει 2 ετών. Η Άννα του Έχμοντ & Μπούρεν δεν απέκτησε άλλη κόρη.
Ήταν επιθυμία της να παντρευτεί τον Φίλιππο κόμη του Χόενλοε, τον οποίο γνώριζε από την ηλικία των 11 ετών. Αυτό το σχέδιο συνάντησε στην αρχή αντίσταση από τον πατέρα της (έδωσε την άδειά του το 1582) και στη συνέχεια αντιστάθηκε ο αδελφός της Μαυρίκιος. Η Μαρία επρόκειτο να παντρευτεί τον (καθολικό) γιο του δούκα του Άερσοτ, για να βοηθήσει τον Μαυρίκιο να αποκτήσει σημαντικό σύμμαχο ενάντια στις ισπανικές δυνάμεις, αλλά αυτή αρνήθηκε να τον παντρευτεί, καθώς είχε γίνει Καλβινίστρια. Επίσης η Μαρία διεκδίκησε την κηδεμονία των περιουσιών του Φιλίππου-Γουλιέλμου, ενόσω αυτός ήταν όμηρος στην Ισπανία, επειδή ήταν αμφιθαλής αδελφή του ενώ ο Μαυρίκιος ήταν ο μικρότερος ετεροθαλής αδελφός του· έτσι ξεκίνησε μία δίκη.
Στις 2 Φεβρουαρίου 1595, σε ηλικία 39 ετών, η Μαρία παντρεύτηκε επιτέλους τον Φίλιππο του Χόενλοε στο Μπούρεν, στην Ολλανδική Μεταρρυθμισμένη Εκκλησία. Το ζευγάρι παρέμεινε άτεκνο και ο Φίλιππος απεβίωσε το 1606. Ο αδελφός της Φίλιππος-Γουλιέλμος απελευθερώθηκε το 1595 και επέστρεψε στη Μπρέντα το 1610. Το 1612, η Μαρία ίδρυσε ένα μεγάλο ορφανοτροφείο στο Μπούρεν.
Απεβίωσε το 1616 στο Μπούρεν. Τάφηκε στην εκεί εκκλησία του Αγίου Λάμπερτ, η οποία είχε γίνει τότε μία Προτεσταντική Μεταρρυθμισμένη Καλβινιστική εκκλησία.
Οικογένεια
Παντρεύτηκε το 1595 τον Φίλιππο κόμη του Χόενλοε-Νόιενσταϊν. Δεν απέκτησαν απογόνους.
Αναφορές
Κατηγορία:Κόμισσες του Νάσσαου Κατηγορία:Οίκος της Οράγγης-Νάσσαου
Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες
Το Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Award For Best Production Design) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν συντελεστή μιας ταινίας που έχει επιδείξει εξαιρετικό σχεδιασμό παραγωγής σε κινηματογραφική ταινία.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Λος Άντζελες
Ισονομία
Ισονομία ονομάζεται η ισότητα των ανθρώπων απέναντι στο νόμο. Η έννοια χρησιμοποιήθηκε στην αρχαία Ελλάδα, από τον Ηρόδοτο και τον Θουκυδίδη κατά τον 5ο αιώνα π.Χ. Σύμφωνα με τον Φρίντριχ Χάγιεκ ο όρος χρησιμοποιήθηκε από τον Κικέρωνα στα χρόνια της Ρωμαϊκής Αυτοκρατορίας και ξανα-ανακαλύφθηκε τον 11ο αιώνα από φοιτητές της νομικής στην Μπολόνια. Τον 16ο αιώνα εισήχθη στην αγγλική γλώσσα.
Η αρχή της ισονομίας: Θεμελιώδης συνταγματική αρχή
Η αρχή της ισονομίας, δηλαδή η ισότητα ενώπιον του νόμου, είναι μια από τις Θεμελιώδεις συνταγματικές αρχές, περιεχόμενη σε όλα τα ελληνικά συντάγματα
Εξωτερικοί σύνδεσμοι
Κατηγορία:Νομικοί όροι
Λοράν Μοχελεμπί
Ο Λοράν Μοχελεμπί είναι πρώην Γάλλος ποδοσφαιριστής, γεννημένος στις 5 Ιανουαρίου 1984 στην Μασσαλία.
Καριέρα
Προερχόμενος από τα τμήματα υποδομής της ΑΣ Μονακό, ήταν μέλος της ομάδας της Εθνικής Γαλλίας U17 η οποία κατέκτησε το Παγκόσμιο Κύπελλο της ηλικιακής κατηγορίας αυτής το 2001. Στη συνέχεια, ο ποδοσφαιριστής αυτός ο οποίος αγωνίστηκε στη θέση του μέσου, υπέγραψε συμβόλαιο συνεργασίας με την ΦΚ Ιστρ. Ελεύθερος συμβολαίου το 2006, συμμετείχε στις προπονήσεις της ομάδας της ΟΣ Κρετέιγ (Λιγκ 2).
Εξωτερικός Σύνδεσμος
Κατηγορία:Γάλλοι ποδοσφαιριστές Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές ΦΚ Ιστρ Κατηγορία:Ποδοσφαιριστές ΚΦ Τίρανα
Γιάννης Σταθάς
Ο Γιάννης Σταθάς (1758-1812) ήταν αρματολός από το Βάλτο Αιτωλοακαρνανίας.
Βιογραφικό
Στα τέλη του 18ου αιώνα έδρασε μαζί με τον Ευθύμιο Βλαχάβα στα Χάσια και στον Όλυμπο και κατά τη διάρκεια του Ρωσοτουρκικού πολέμου (1806-1807) μαζί με άλλους αρματολούς ενίσχυσε τα ρωσικά στρατεύματα. Μετά την ανακωχή του 1807 ο Σταθάς και άλλοι αρματολοί κατέφυγαν στη Σκιάθο, δημιούργησαν ένα στολίσκο από 70 πλοιάρια (που τα έβαψαν μαύρα και στα οποία έδωσαν ονόματα όπως Όλυμπος, Μοριάς, Άσπρη Θάλασσα, Μαύρο Καράβι κ.α.) και συνέχισαν τις επιδρομές κατά των Τούρκων. Δημοτικό τραγούδι της εποχής περιγράφει την επίθεση του στολίσκου του Σταθά εναντίον τουρκικής κορβέτας στα παράλια της Χαλκιδικής.Επίσης να σημειωθεί, ότι τότε αναρτήθηκε η πρώτη Ελληνική σημαία, με τον λευκό σταυρό στον μέσον της και τα μπλε τετράγωνα στα άκρα της.Η μεγάλη Πύλη με τον Σουλτάνο προσπάθησε να τους δελεασμό  χρηματικής αμοιβής και με αμνηστία για να σταματήσουν το έργο τους άλλα δεν τα κατάφερε .Καθοριστικό ρόλο έπαιξε το δριμύ ψύχος του 1807 στην διάλυση του στόλου, με αποτέλεσμα να ξαναγυρίσουν στην στεριά να συνεχίσουν τον αγώνα τους.
Πηγές
Κατηγορία:Αρματολοί
Β΄ Εθνική ποδοσφαίρου ανδρών 1968-69
Διοργάνωση
Μια από τα ίδια στο πρωτάθλημα Β΄ Εθνικής του 1968-69. Στην Α΄ Εθνική κατηγορία ανέβηκαν οι δύο πρωταθλητές των ομίλων, ενώ ανέβηκαν και οι δευτεραθλητές που επικράτησαν στους διπλούς αγώνες διαβάθμισης με την 14η και 15η ομάδα της Α΄ Εθνικής. Και πάλι δεν υποβιβάστηκε καμιά ομάδα, αφού την επόμενη σεζόν δημιουργήθηκε και τρίτος όμιλος στη Β΄ εθνική με την προσθήκη άλλων 18 ομάδων από τα τοπικά πρωταθλήματα (3Χ18=54).
Ορισμένες ομάδες εξαναγκάστηκαν σε συγχώνευση και εμφανίστηκαν με νέες ονομασίες, όπως η Α.Σ. Ρόδος αντί του Διαγόρα και η ΑΕ Φλώρινα αντί του Νικηφόρου Φλωρίνης.
Πρώτοι σκόρερ
Οι πρώτοι σκόρερ κάθε ομίλου ήταν:
Βαθμολογίες
{|
Νότιος όμιλος
* Από συγχώνευση Διαγόρα, Δωριέα και Ροδιακού.
Βόρειος όμιλος
* Από συγχώνευση του Νικηφόρου με άλλες ομάδες της Φλώρινας.
Αγώνες διαβάθμισης
Σύμφωνα με την προκήρυξη του πρωταθλήματος οι δευτεραθλήτριες των δύο ομίλων της Β΄ εθνικής έδωσαν αγώνες διαβάθμισης με την 14η και 15η ομάδα της Α΄ εθνικής για μια θέση στην ανώτερη κατηγορία. Στους αγώνες αυτούς δεν μετρούσε το σκορ αλλά μόνο το αποτέλεσμα: νίκη-ισοπαλία-ήττα. Δηλαδή, για να προκριθεί μια ομάδα έπρεπε να σημειώσει δυο νίκες ή νίκη-ισοπαλία. Σε κάθε άλλη περίπτωση (δυο ισοπαλίες ή μια νίκη για κάθε ομάδα) γινόταν τρίτος αγώνας σε ουδέτερο γήπεδο, με παράταση και κλήρωση.
Παραπομπές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1968-1969
Μπαρμπαλιάς Λέσβου
Ο Μπαρμπαλιάς είναι νησίδα της Λέσβου στο βόρειο Αιγαίο, η οποία βρίσκεται κοντά στα βορειοανατολικά παράλια του νησιού και τα θαλάσσια όρια με την Τουρκία στο ύψος του Αϊβαλί. Έχει έκταση 0,548 τ.χλμ, ανήκει στο σύμπλεγμα νησίδων Τομαρονήσια ή Τομάρια ή Τομκάκια (το μεγαλύτερο) και είναι μέρος της περιοχής Natura 2000 "Νησίδες Λέσβου" με κωδικό GR4110009. Βορειοανατολικά του είναι η βραχονησίδα Παναγιά, νότια τα Ασπρονήσια και νοτιοδυτικά η Μαύρη Πλακούδα. Αποτελεί συχνό προορισμό για σκάφη αναψυχής, ψάρεμα αλλά και καταδύσεις. Αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Μανταμάδου του τότε δήμου Μανταμάδου και σύμφωνα με την απογραφή 2011 δεν έχει μόνιμους κατοίκους.
Παραπομπές
Ποχης Κατηγορία:Λέσβος Κατηγορία:Δήμος Δυτικής Λέσβου
Μπάλσα Γ΄
Ο Μπάλσα Γ΄ Στρατσιμιρόβιτς, Балша Страцимировић / Balša ΙΙΙ Stracimirović, με το επίθετο μερικές φορές να είναι Μπάλσιτς [Balšić] ή Τζουρατζέβιτς [Đurđević] (1387 – 28 Απριλίου 1421, στο Βελιγράδι) ήταν ο πέμπτος και τελευταίος ηγεμόνας της Zέτας από τον ευγενή Οίκο Μπάλσιτς, από τον Απρίλιο του 1403 έως τον Απρίλιο του 1421. Ήταν γιος του Τζούρατζ Β΄ και της Γιελένας Λαζάρεβιτς, κόρης του Λαζάρου Χρεμπελιάνοβιτς δεσπότη της Σερβίας.
Στην εξουσία
Τον Απρίλιο του 1403 ο δεκαεπτάχρονος Μπάλσα Γ΄ έγινε ηγεμόνας της Zέτα, όταν ο πατέρας του Τζούρατζ Β΄ απεβίωσε ως αποτέλεσμα των τραυματισμών, που είχε υποστεί στη μάχη της Τρίπολης. Καθώς ήταν νέος και άπειρος, βασική του σύμβουλος ήταν η μητέρα του Γιελένα, αδελφή του Στέφαν Λαζάρεβιτς τότε ηγεμόνα της Σερβίας. Υπό την επιρροή τής μητέρας του, ο Μπάλσα Β΄ επανέφερε την τάξη της κρατικής θρησκείας, ψηφίζοντας νόμο που κήρυξε την Ορθοδοξία ως επίσημη θρησκεία τού κράτους, ενώ ο Καθολικισμός έγινε ανεκτό δόγμα.
Ο Μπάλσα Γ΄ διεξήγαγε έναν 10ετή πόλεμο κατά της Βενετίας, τον Α΄ Πόλεμο του Σκουτάρι. Το 1405, το Ουλτσίνγι, το Μπαρ και η Μπούντβα καταλήφθηκαν από τους Βενετούς. Στη συνέχεια, ο Μπάλσα Γ΄ έγινε υποτελής στους Οθωμανούς. Ωστόσο το 1409 η Βενετία είχε αγοράσει τα δικαιώματα στη Δαλματία από τον βασιλιά Λαδίσλαο Α΄ της Νάπολης και άρχισε να μάχεται για τον έλεγχο των Δαλματικών πόλεων. Μετά από τεράστια προσπάθεια, ο Μπάλσα Γ΄ κατέλαβε το Μπαρ από τους Βενετούς το 1412. Η Βενετία, πιεσμένη από δυσκολίες, δεν είχε άλλη επιλογή από το να συμφωνήσει να επιστρέψει εδάφη, που είχε προηγουμένως καταλάβει. Το 1413 ο Μπάλσα Γ΄ έκτισε μία εκκλησία αφιερωμένη στον Άγιο Νικόλαο στο μοναστήρι Πρασκβίτσα. Σύμφωνα με ένα καταστατικό που ο Balša εξέδωσε το 1417, ήταν πιθανότατα κτήτορας της μονής Moράτσνικ. μικρογραφία| Οι κατοχές της Βενετίας και του Μπάλσα Γ΄. Ο Μπάλσα Γ΄ είχε κάνει νέο πόλεμο κατά της Βενετίας, ο οποίος συνδέθηκε με τον πόλεμο με τους Ούγγρους και τους Οθωμανούς. Το 1418 κατέλαβε τη Σκόδρα από τους Βενετούς, αλλά έχασε τη Μπούντβα και τη Λουστίτσα με τα έργα αλατιού της. Τον επόμενο χρόνο, το 1419, έκανε μία ανεπιτυχή προσπάθεια να ανακαταλάβει την Μπούντβα. Πήγε στο Βελιγράδι για να ζητήσει βοήθεια από τον Στέφανο Λαζάρεβιτς, αλλά δεν επέστρεψε ποτέ στη Ζέτα. Το 1421, πριν αποβιώσει και υπό την επιρροή της μητέρας του, πέρασε την εξουσία της Ζέτας στον θείο του, δεσπότη Στέφανο Λαζάρεβιτς.
Οικογένεια
Το 1407 ο Μπάλσα Γ΄ νυμφεύτηκε πρώτα τη 2η εξαδέλφη του Mάρα, κόρη του Nικήτα Τόπια. Στον δεύτερο γάμο του ο Μπάλσα Γ΄ νυμφεύτηκε τη Μπολγία κόρη του Kόγια Ζαχαρία, το 1412 ή στις αρχές του 1413. Είχαν δύο κόρες:
Πηγές
Κατηγορία:Πρόσωπα του Δεσποτάτου της Σερβίας
Κονβόι της Ελευθερίας 2022
μικρογραφία|250x250εσ|Διαδήλωση στον Λόφο του Κοινοβουλίου Κονβόι της ελευθερίας (γαλλικά: Convoi de la liberté) ονομάζεται μια σειρά από συνεχιζόμενες διαδηλώσεις και μπλόκα στον Καναδά ενάντια στην υποχρεωτικό εμβολιασμό και τους περιορισμούς για την αποτροπή της διασποράς του SARS-CoV-2. Ξεκίνησε αρχικά με τον αποκλεισμό των συνόρων με τις Ηνωμένες Πολιτείες, αλλά αργότερα εξελίχθηκε σε μια σειρά κινητοποιήσεων. Από τις 22 Ιανουαρίου, εκατοντάδες οχήματα σχημάτισαν πομπές από πολλά σημεία και διέσχισαν τις επαρχίες του Καναδά προτού συγκεντρωθούν στην Οττάβα στις 29 Ιανουαρίου 2022, με συλλαλητήριο στον Λόφο του Κοινοβουλίου. Ακολούθησαν αποκλεισμοί παραμεθόριων πρωτευουσών των επαρχιών. Εικάζεται ότι περίπου 1.150 οχήματα έχουν μετάσχει.
Παραπομπές
Κατηγορία:COVID-19 Κατηγορία:Καναδάς
Βρατίσλαος Γ΄ της Βοημίας
Ο Βρατίσλαος Γ΄, λατιν. Bretislaus, τσεχ. Břetislav (απεβ. 15/19 Ιουνίου 1197) από τον Οίκο των Πρεμυσλιδών ήταν δούκας της Βοημίας (1193-97) και πιο πριν επίσκοπος της Πράγας (1182-).
Βιογραφία
Ο Ερρίκος-Βρετίσλαος ήταν γιος τού Ερρίκου (γιου τού Βλαδισλάου Α΄ δούκα της Βοημίας) και της Μαργαρίτας.
Ο Βρατίσλαος Γ΄ σύντομα συγκρούστηκε με τον Φρειδερίκο (αδελφό τού Αδαλβέρτου Γ΄), που έγινε δούκας της Βοημίας το 1178 και σφετερίστηκε διακριτές εξουσίες επί των εκκλησιαστικών ιδιοκτησιών. Το 1187 απευθύνθηκε επίσημα στον Φρειδερίκο Α΄ της Γερμανίας για τις παραβιάσεις τού δούκα. Ο βασιλιάς τον αναβάθμισε σε πρίγκιπα τού βασιλείου της Γερμανίας και τον έκανε υπόλογο μόνο στον βασιλιά. Αυτή η άμεσα στον βασιλιά υποτέλεια δεν διατηρήθηκε μετά από τον Βρατίσλαο Γ΄.
Πηγές
Κατηγορία:Οίκος των Πρεμυσλιδών Κατηγορία:Επίσκοποι του 12ου αιώνα
Τσέσλι Κριστ
Η Τσέσλι Κορίν Κριστ (αγγλικά: Cheslie Corrinne Kryst, 28 Απριλίου 1991 - 30 Ιανουαρίου 2022) ήταν Αμερικανίδα παρουσιάστρια, μοντέλο και δικηγόρος. Το 2019, στέφθηκε Miss USA και εκπροσώπησε τη χώρα της στον παγκόσμιο διαγωνισμό ομορφιάς Miss Universe, τερματίζοντας στην τελική δεκάδα.
Παραπομπές
Κατηγορία:Αμερικανίδες μοντέλα Κατηγορία:Δικηγόροι Κατηγορία:Αμερικανοί δικηγόροι Κατηγορία:Δικηγόροι ανά εθνικότητα Κατηγορία:Αμερικανοί παρουσιαστές
Τόρστεν Χας
Ο Τόρστεν Χας (γερμανικά: Torsten Haß) (21 Νοεμβρίου 1970, Νοϊμύνστερ), γνωστός και με το ψευδώνυμο Κιμ Γκούντολ (Kim Godal), είναι Γερμανός ποιητής, θεατρικός συγγραφέας, μυθιστοριογράφος, συγγραφέας και βιβλιοθηκάριος. Για παράδειγμα, έγραψε το Bibliotheken für Dummies. Το βιβλίο εκδόθηκε τον Οκτώβριο του 2019 και ανατυπώθηκε δύο φορές λόγω μεγάλης ζήτησης. Ζητήθηκαν σχεδόν 60.000 βιβλία μέχρι το τέλος του 2020. Το βιβλίο έχει λάβει αρκετές κριτικές και χρησιμοποιείται σε πολλά πανεπιστήμια. Παραδείγματα: Βιβλιοθήκη του Πανεπιστημίου του Τύμπινγκεν (Βάδη-Βυρτεμβέργη) , Βιβλιοθήκη του Πανεπιστημίου του Μπόχουμ (Βόρεια Ρηνανία-Βεστφαλία) , Βιβλιοθήκη του Πανεπιστημίου του Μπίνγκεν (Ρηνανία-Παλατινάτο).
Εξωτερικοί σύνδεσμοι
Κατηγορία:Γερμανοί συγγραφείς Κατηγορία:Γερμανοί ποιητές Κατηγορία:Γερμανοί θεατρικοί συγγραφείς Κατηγορία:Γερμανοί μυθιστοριογράφοι Κατηγορία:Γερμανοί δοκιμιογράφοι
Μάχη του Αιτωλικού
Η μάχη του Αιτωλικού ήταν επεισόδιο της επανάστασης του 21.
Η εξέλιξη των γεγονότων
Ο Τουρκικός στρατός με επικεφαλής τον Σκόδρα πασά Μουσταή στρατοπέδευσε στο Αιτωλικό. Από εκεί την νύχτα της 20ής Σεπτεμβρίου κατέλαβε τα χωριά Μποχώρι και Γαλατά απέναντι από την Πάτρα και διευκόλυνε το εφοδιασμό του από την θάλασσα. Στις 3 Οκτωβρίου οι Έλληνες έκαναν απόβαση και επιτέθηκαν σε σώμα ιππέων του στρατού του πασά. Ακολούθησε πολιορκία του Αιτωλικού από τους Τούρκους δύο μέρες αργότερα. Οι Έλληνες οχυρώθηκαν υπό την διεύθυνση του μηχανικού Κοκκίνη και ενός Άγγλου πυροβολητή Μιρτίνου. Είχαν και μαζί τους έξι πυροβόλα που έφεραν από το Μεσολόγγι. Στις 17 Νοεμβρίου, 300 Σουλιώτες και σώμα ντόπιων υπό τις διαταγές του Κίτσου Τζαβέλα επιτέθηκαν εναντίον μοίρας του τούρκικου στρατού. Οι Έλληνες νίκησαν αποκομίζοντας πολλά λάφυρα και μια τουρκική σημαία. Τελικά, ο Σκόδρας πασάς εγκατέλειψε το Αιτωλικό υποχωρώντας την νύκτα της 30 Νοεμβρίου και αφού πυρπόλησε το στρατόπεδό του.
Μεταδημοκρατία
μικρογραφία|Εξώφυλλο της ελληνικής έκδοσης του βιβλίου "Μεταδημοκρατία" του Κράουτς από τις εκδόσεις Εκκρεμές. Η καθιέρωση του όρου Μεταδημοκρατία στη σύγχρονη πολιτική και κοινωνική έρευνα οφείλεται στο ομώνυμο βιβλίο του βρετανού κοινωνιολόγου και πολιτικού επιστήμονα Κόλιν Κράουτς, το οποίο κυκλοφόρησε το 2004. Αναφέρεται σε κράτη τα οποία κυβερνώνται από δημοκρατικά καθεστώτα (διεξάγονται εκλογές, αλλάζουν οι κυβερνήσεις, υπάρχει ελευθερία λόγου), αλλά η εφαρμογή τους βαθμιαία μειώνεται: Μια μικρή ελίτ είναι αυτή που λαμβάνει τις δύσκολες αποφάσεις και αποδέχεται τους δημοκρατικούς θεσμούς. Ο Κράουτς εξελίσσει ακόμη περισσότερο την ιδέα του σε άρθρο του με τίτλο "Is there a liberalism beyond social democracy?" (Υφίσταται φιλελευθερισμός πέραν της σοσιαλδημοκρατίας;) για λογαριασμό της δεξαμενής σκέψης "Policy Network" και στο βιβλίο του που ακολούθησε με τίτλο "The Strange Non-Death of Neo-Liberalism" (Ο παράξενος μη-θάνατος του νεοφιλελευθερισμού).
Τιμάσιος της Νάπολης
Ο Τιμάσιος, (ιταλικά : Timaso, Λατινικά : Timasius) ήταν επίσκοπος της Νάπολης στα μέσα του 5ου αιώνα.
Βιογραφία
Η κύρια ιστορική πηγή για τον Τιμάσιο είναι το πρώτο μέρος των «Πράξεων των Ναπολιτάνων Επισκόπων» που γράφτηκε από έναν ανώνυμο συγγραφέα στο γύρισμα του 8ου-9ου αιώνα.
Δεν υπάρχουν πληροφορίες για την καταγωγή και τα πρώτα χρόνια της ζωής του Τιμάσιου. Ανέβηκε στην επισκοπική έδρα της Νεάπολης μετά τον θάνατο του Αγίου Νοστριανού το 448 ή το 449. Σύμφωνα με τις «Πράξεις των Ναπολιτάνων Επισκόπων», όντας σύγχρονος των Ρωμαίων παπών Κελεστίνου Α΄, Σίξτου Α΄ και Λέων Α΄, ο Τιμάσιος κυβέρνησε τη ναπολιτάνικη επισκοπή για τριάντα ένα χρόνια. Ωστόσο, το πιθανότερο είναι ότι η πληροφορία αυτή είναι εσφαλμένη, αφού είναι γνωστό ότι το 465 ο Σωτήριος, ο δεύτερος διάδοχος του Τιμασίου, ήταν ήδη επικεφαλής της Ναπολιτάνικης επισκοπής. Ο Φήλιξ ήταν ο άμεσος διάδοχος του Τιμασίου ως επισκόπου.
Παραπομπές
Κατηγορία:Επίσκοποι και Αρχιεπίσκοποι Νάπολης Κατηγορία:Επίσκοποι του 5ου αιώνα
Γκαλίντο Β΄ Αθνάρεθ της Αραγωνίας
Βιβλιογραφία
Κατηγορία:Μονάρχες της Αραγωνίας Κατηγορία:Ιστορία της Αραγωνίας
Βραβείο Καλύτερης Μουσικής της Ένωσης Κριτικών Κινηματογράφου του Λος Άντζελες
Το Βραβείο Καλύτερης Μουσικής της Ενωσης Κριτικών Κινηματογράφου του Λος Άντζελες (αγγλικά: Los Angeles Film Critics Award For Best Music) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν συνθέτη που έχει επιδείξει εξαιρετικό επίτευγμα για την μουσική μιας κινηματογραφική ταινίας.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Λος Άντζελες
Κρατική και Πανεπιστημιακή Βιβλιοθήκη της Δανίας
Η Κρατική και Πανεπιστημιακή Βιβλιοθήκη της Δανίας (δανικά: Statsbiblioteket) στο Ώρχους της Δανίας αποτελεί την εθνική βιβλιοθήκη καθώς και τη βιβλιοθήκη του Πανεπιστημίου του Ώρχους. Είναι ερευνητική βιβλιοθήκη και το κεντρικό αποθετήριο για όλες τις δημόσιες βιβλιοθήκες της Δανίας που κατέχει εκατομμύρια τεκμήρια τόσο σε έντυπη όσο και σε ψηφιακή μορφή, συμπεριλαμβανομένων ηχητικών και μουσικών αρχείων, βίντεο, περιοδικών, βιβλίων, διπλωμάτων ευρεσιτεχνίας, χαρτών, εκτυπώσεων και σχεδίων. Η βιβλιοθήκη υπάγεται άμεσα στο Υπουργείο Πολιτισμού της Δανίας και είναι βιβλιοθήκη νόμιμης κατάθεσης που λαμβάνει  αντίγραφα όλων των ηχητικών, βιντεοσκοπημένων και εφημερίδων που παράγονται στη Δανία.
Η βιβλιοθήκη βρίσκεται στη νότια πλευρά της Nordre Ringgade στο Midtbyen του Ώρχους, στην πανεπιστημιούπολη του Πανεπιστημίου του Ώρχους. Η κύρια δομή για την φύλαξη αρχείων είναι το 14ώροφο κτίριο Bogtårnet.
Το 2017 συγχωνεύτηκε με τη Βασιλική Βιβλιοθήκη της Κοπεγχάγης για να σχηματίσουν μια ενιαία εθνική βιβλιοθήκη. Η σύνθετη οργάνωση βιβλιοθηκών (οι ξεχωριστές τοποθεσίες των βιβλιοθηκών της Κοπεγχάγης και του Ώρχους διατηρούνται) είναι γνωστή ως Βασιλική Βιβλιοθήκη της Δανίας (δανικά: Det Kgl. Bibliotek).
Συλλογή
Η συλλογή περιλαμβάνει 100.000 βιβλία που δώρισε η Βασιλική Βιβλιοθήκη της Δανίας όταν ιδρύθηκε για πρώτη φορά η κρατική βιβλιοθήκη. Ο βασιλικός αρχειοφύλακας Κάσπαρ Φρέντερικ Βέγκενερ διατηρούσε τη μεγαλύτερη συλλογή βιβλίων της Δανίας όταν απεβίωσε το 1893. Η συλλογή αγοράστηκε από το δανικό κράτος το 1897 και αποτέλεσε σημαντική συνεισφορά στη νέα βιβλιοθήκη. Η κρατική βιβλιοθήκη περιλαμβάνει επίσης την Κρατική Συλλογή Εφημερίδων που δημιουργήθηκε το 1916 και την Κρατική Συλλογή Μέσων Μαζικής Ενημέρωσης.
Οι συλλογές πολιτιστικής κληρονομιάς της βιβλιοθήκης είναι τα ακόλουθα :
Το 1999 η συλλογή περιελάμβανε 4 εκατομμύρια έντυπα αντικείμενα, όπως βιβλία, περιοδικά, εφημερίδες κ.λπ. και περίπου 400.000 ηχητικές, ραδιοφωνικές και τηλεοπτικές ηχογραφήσεις.
Κτίριο
Η κρατική βιβλιοθήκη ξεκίνησε σε ένα κτίριο στην οδό Vester Allé 12, το οποίο σχεδιάστηκε από τον Hack Kampmann για το σκοπό αυτό. Το κτίριο αποδείχτηκε γρήγορα πολύ μικρό, ειδικά μετά την ανάθεση των καθηκόντων της πανεπιστημιακής βιβλιοθήκης το 1928. Το 1963 η βιβλιοθήκη μετακόμισε σε ένα νέο κτίριο, το Bogtårnet (Ο Πύργος των Βιβλίων), σχεδιασμένο από τον C.F. Møller στην πανεπιστημιούπολη. Το 1995 το αρχιτεκτονικό γραφείο Kjær & Richter ανακαίνισε το εσωτερικό.
Συγχώνευση με τη Βασιλική Βιβλιοθήκη
Τον Σεπτέμβριο του 2016, το Υπουργείο Πολιτισμού της Δανίας ανακοίνωσε ότι η Κρατική και Πανεπιστημιακή Βιβλιοθήκη θα συγχωνευθεί με τη Βασιλική Βιβλιοθήκη της Κοπεγχάγης, με ισχύ από την 1η Ιανουαρίου 2017. Το νέο ίδρυμα ονομάζεται Βασιλική Βιβλιοθήκη της Δανίας.
Παραπομπές
Κατηγορία:Εθνικές βιβλιοθήκες Κατηγορία:βιβλιοθήκες στη Δανία
Γρηγόριος Λιβαδάς
Ο Γρηγόριος Λιβαδάς (γεννηθείς στον Αγκώνα της Κεφαλονιάς το 1894) ήταν ιατρός υγιεινολόγος, καθηγητής της Υγειονομικής Σχολής Αθηνών (1936-1949). Διαδραμάτισε σοβαρό ρόλο στην οργάνωση και τη διεξαγωγή του ανθελονοσιακού αγώνα στην Ελλάδα και εργάσθηκε ως εμπειρογνώμων της Παγκοσμίου Οργανώσεως Υγείας για την ελονοσία σε διάφορα κράτη της Ασίας, της Αφρικής και στη Μαδαγασκάρη, όπου χρημάτισε και Πρόεδρος της αρμόδιας επιτροπής της Παγκοσμίου Οργανώσεως Υγείας.
Σπουδές - Εργασία
Ο Γρηγόριος Λιβαδάς αποφοίτησε από την Ιατρική Σχολή του Πανεπιστημίου της Νεαπόλεως της Ιταλίας με τον βαθμό "'Αριστα μετ΄επαίνου" (suma cum laude 110/110). Του Πανεπιστημίου της Νεαπόλεως ανεκυρήχθη διδάκτωρ το 1915. Κατά τα έτη 1915-1916 χρημάτισε έκτακτος επιμελητής της Α΄Παθολογικής Κλινικής του Πανεπιστημίου Αθηνών υπό τον καθηγητή Σπ.Λιβιεράτο. Κατά την περίοδο 1919-1922 συμμετείχε στη Μικρασιατική εκστρατεία ως ιατρός του 5/42 Συντάγματος Ευζώνων. Κατά τα έτη 1923-2924 έκανε ειδικές σπουδές στα Πανεπιστήμια της Ρώμης και Νεαπόλεως Ιταλίας στους κλάδους της μικροβιολογίας και παρασιτολογίας. Το 1928 έλαβε πτυχίο από τη Σχολή Μικροβιολογίας της Ρώμης με τον βαθμό "Άριστα". Το 1932 κατέστη μέλος του Πειραματικού Ανθελονοσιακού Σταθμού του Ιδρύματος Ροκφέλλερ στη Ρώμη. Το 1934 έλαβε πτυχίο από τη Σχολή Δημοσίας Υγείας του Πανεπιστημίου Johns Hopkins της Βαλτιμόρης των ΗΠΑ (Master of Public Health). Κατά τα έτη 1936-1939 κατέστη μέλος της Διεθνούς Επιτροπής για την Ελονοσία της Κοινωνίας των Εθνών. Κατά την περίοδο 1936-1959 χρημάτισε τακτικός καθηγητής στην έδρα των νόσων των θερμών χωρών και της ελονοσίας στην Υγειονομική Σχολή Αθηνών και κατά την περίοδο 1936-50 Διευθυντής της Υγειονομικής Σχολής Αθηνών. Κατά την περίοδο 1937-1940 εργάσθηκε ως Διευθυντής της Υπηρεσίας Καταπολεμήσεως της Ελονοσίας στην Ελλάδα. Κατά τα έτη 1951-1952 διορίσθηκε Τεχνικός Σύμβουλος του Περιφερειακού Γραφείου της Παγκοσμίου Οργανώσεως Υγείας για τα κράτη της Νοτιοανατολικής Ασίας. Κατά την περίοδο 1951-1970 εργάσθηκε ως μέλος του Συμβουλίου των Εμπειρογνωμόνων της Παγκοσμίου Οργανώσεως Υγείας των Ηνωμένων Εθνών. Το 1955 εργάσθηκε ως Εμπειρογνωμόνων της Παγκοσμίου Οργανώσεως Υγείας στο Αφγανιστάν και το 1956 στον Λίβανο στη Συρία και στην Ιορδανία. Κατά την περίοδο 1957-1959 εργάσθηκε ως Τεχνικός Σύμβουλος της Παγκοσμίου Οργανώσεως Υγείας στο Καμερούν και κατά τα έτη 1960-1961 στη Μαδαγασκάρη.
Πηγές
Κατηγορία:Έλληνες πανεπιστημιακοί Κατηγορία:Έλληνες μικροβιολόγοι Κατηγορία:Έλληνες υγιεινολόγοι Κατηγορία:Έλληνες παρασιτολόγοι Κατηγορία:Έλληνες στρατιωτικοί γιατροί
Αμπέλια Ευρυτανίας
Για οικισμούς με το ίδιο όνομα δείτε το λήμμα: Αμπέλια
Τα Αμπέλια είναι ημιορεινό χωριό στον νομό Ευρυτανίας σε υψόμετρο 400 μέτρων, το οποίο βρίσκεται νοτιοδυτικά της τεχνητής λίμνης των Κρεμαστών και δυτικά του Κρικελιώτη ποταμού. Απέχουν 37 χλμ. ΝΔ. από το Καρπενήσι, 64 χλμ. ΒΑ. από το Αγρίνιο και 3 χλμ. ΝΔ. από την Αγία Βλαχέρνα (παλιά Ερκίστα). Ως οικισμός αναγνωρίστηκε για πρώτη φορά το 1928 και αρχικά ανήκε στον νομό Αιτωλοακαρνανίας. Σύμφωνα με το σχέδιο Καλλικράτης, μαζί με την Αγία Βλαχέρνα και τις Βαμβακιές αποτελούν τη τοπική κοινότητα Αγίας Βλαχέρνης που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή του 2011 έχει πληθυσμό 126 κατοίκους.
Πηγές
Κατηγορία:Χωριά του νομού Ευρυτανίας Κατηγορία:Δήμος Καρπενησίου
Ρος 128
Ο Ρος 128 (Ross 128) είναι ένας μικρής μάζας αστέρας ο οποίος εμφανίζεται στον ισημερινό ζωδιακό αστερισμό της Παρθένου. Το φαινόμενο μέγεθος του Ρος 128 είναι 11,13 ως εκ τούτου είναι πολύ αχνός για να παρατηρηθεί με γυμνό μάτι. Με βάση μετρήσεις  της παράλλαξής του, η απόσταση του αστέρα από τη Γη είναι 10,89 έτη φωτός, καθιστώντας τον τον δωδέκατο πιο κοντινό αστέρα στο Ηλιακό Σύστημα. Η πρώτη φορά που καταγράφηκε ήταν το 1926 από τον Αμερικανό αστρονόμο Φρανκ Έλμορ Ρος.
Β΄ κατηγορία πετοσφαίρισης ανδρών Κύπρου 2016-17
Η Β΄ κατηγορία πετοσφαίρισης ανδρών Κύπρου 2016-17 ήταν η 44η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάς Φρενάρου.
Ρος 128
Χαρακτηριστικά
Ο Ρος 128 κατηγοριοποιείται στην αστρική ταξινόμηση ως M4 V, γεγονός που τον τοποθετεί στην κατηγορία άστρων που είναι γνωστοί ως κόκκινοι νάνοι. Έχει 15% της μάζας του Ήλιου και το 21% της ηλιακής ακτίνας, αλλά παράγει ενέργεια με τόσο αργούς ρυθμούς που έχει μόνο το 0,036% της φωτεινότητας του Ήλιου. Ωστόσο, το μεγαλύτερο μέρος της ενέργειας που εκπέμπει ο Ρος 128 είναι στην υπέρυθρη ζώνη, με τη βολομετρική φωτεινότητα να είναι ίση με το 0,35% της ηλιακής. Η ενέργεια που εκπέμπεται από την εξωτερική ατμόσφαιρα  του Ρος 128 έχει ενεργό θερμοκρασία στους 3.180 Κ. Αυτό του δίνει την σχετικά ψυχρή πορτοκαλί-κόκκινη λάμψη του αστέρα τύπου M.
Β΄ κατηγορία πετοσφαίρισης ανδρών Κύπρου 2016-17
Σύστημα διεξαγωγής
Στο πρωτάθλημα της Β΄ κατηγορίας 2016-17 συμμετείχαν 6 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Η πρωταθλήτρια ομάδα προβιβάστηκε στην Α΄ κατηγορία 2017-18.
Ρος 128
Χαρακτηριστικά
Ο Ρος 128 είναι αστέρας που βρίσκεται στον παχύ δίσκο του γαλαξία, ως εκ τούτου έχει μικρή αφθονία από στοιχεία εκτός από υδρογόνο και ήλιο, βάσει του οποίου οι αστρονόμοι ορίζουν τη μεταλλικότητα, και τις τροχιές αστέρων κοντά στο επίπεδο του γαλαξία μας. Είναι ταξινομημένος ως  αστέρας εκλάμψεων, δεδομένου ότι μπορεί να παρουσιάσει απρόβλεπτες και δραματικές αυξήσεις στη φωτεινότητα του για μια περίοδο αρκετών λεπτών. Λόγω της χαμηλής συχνότητας εκλάμψεων που παρουσιάζει, θεωρείται μαγνητικά εξελιγμένος αστέρας.
Β΄ κατηγορία πετοσφαίρισης ανδρών Κύπρου 2016-17
Σύστημα βαθμολόγησης
Το σύστημα βαθμολόγηση των αγώνων ήταν ως εξής:
Ρος 128
Πιθανότητα συνοδού αστέρα
Ο Ρος 128 είναι αντικείμενο έρευνας για την πιθανότητα ύπαρξης ενός συνοδού αστέρα χαμηλής μάζας ή καφέ νάνου σε τροχιά, σε απόσταση τουλάχιστον μίας αστρονομικής μονάδας . Ωστόσο συνοδοί αστέρες δεν έχουν ακόμη ανακαλυφθεί. Το αστέρι επίσης δεν διαθέτει ισχυρή περίσσεια υπέρυθρης ακτινοβολίας. Μια υπέρυθρη υπέρβαση είναι συνήθως δείκτης ενός δακτυλίου σκόνης σε τροχιά γύρω από το αστέρι. μικρογραφία|200x200px|Αποστάσεις από τα [[Κατάλογος των κοντινότερων αστέρων|πλησιέστερο αστέρια από 20.000 χρόνια στο παρελθόν μέχρι και 80.000 χρόνια στο μέλλον. Η προσέγγιση του Ρος 128 καταδεικνύεται από την πορτοκαλί γραμμή.]]Ο Ρος 128 είναι σε τροχιά μέσα στον γαλαξία με μια τροχιακή εκκεντρότητα της τάξεως του 0,122, έτσι ώστε η απόσταση από το Γαλαξιακό Κέντρο να κυμαίνεται μεταξύ 26,8 και 34,2 χιλιάδων ετών φωτός. Αυτή η τροχιά θα φέρει το αστέρι κοντά στο Ηλιακό Σύστημα στο μέλλον. Η κοντινότερη προσέγγιση θα συμβεί σε περίπου 71.000 χρόνια, όταν θα είναι σε απόσταση 6,233 +/- 0,085 ετών φωτός.
Β΄ κατηγορία πετοσφαίρισης ανδρών Κύπρου 2016-17
Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
Ρος 128
Πλανητικό σύστημα
Στις 15 Νοεμβρίου 2017 ανακοινώθηκε εξωπλανήτης που περιφέρεται γύρω από τον Ρος 128, μεγέθους Γης, πιθανά βραχώδης, σε τροχιά μέσα στο εσωτερικό της κατοικήσιμης ζώνης στον οποίο δόθηκε το όνομα Ρος 128 b. Μόνο ο Εγγύτατος Κενταύρου b είναι πιο κοντά. Ο εξωπλανήτης βρέθηκε αξιοποιώντας δεδομένα ακτινικής ταχύτητας μίας δεκαετίας με τον φασματογράφο HARPS (High Accuracy Radial velocity Planet Searcher), στο Αστεροσκοπείο La Silla στη Χιλή. O Ρος 128 b θεωρείται ένας από τους καλύτερους υποψηφίους για κατοικησιμότητα. Ο πλανήτης είναι μόνο κατά 35% πιο μαζικός από Γη, λαμβάνει 38% περισσότερο φως από αυτή, ενώ αναμένεται ότι διαθέτει θερμοκρασία κατάλληλη για την ύπαρξη υγρού νερού στην επιφάνεια του, αν έχει ατμόσφαιρα.
Β΄ κατηγορία πετοσφαίρισης ανδρών Κύπρου 2016-17
Αλλαγές σε σχέση με την περίοδο 2015-16
Στο πρωτάθλημα της περιόδου 2016-15 δεν συμμετείχε η πρωταθλήτρια Β΄ κατηγορίας 2015-16, Ένωσις Νέων Παραλιμνίου, η οποία είχε προβιβαστεί στην Α΄ κατηγορία 2016-17. Επιπλέον, στο πρωτάθλημα δεν συμμετείχε ο Άρης Λεμεσού.
Ρος 128
Εξωτερικοί σύνδεσμοι
Κατηγορία:Αστέρες εκλάμψεων Κατηγορία:Αστέρες κύριας ακολουθίας τύπου M Κατηγορία:Παρθένος (αστερισμός)
Β΄ κατηγορία πετοσφαίρισης ανδρών Κύπρου 2016-17
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η τελική βαθμολογία ήταν:
Πηγή : Βαθμολογία 2016-17
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.
Πηγή : Αποτελέσματα 2016-17
Πηγές
Κατηγορία:Β΄ κατηγορία πετοσφαίρισης ανδρών Κύπρου Κατηγορία:Πετοσφαίριση το 2016 Κατηγορία:Πετοσφαίριση το 2017
Καθεδρικός Ναός του Αγίου Γεωργίου (Λβιβ)
Ο Καθεδρικός Ναός του Αγίου Γεωργίου (Собор святого Юра) είναι μπαρόκ-ροκοκό καθεδρικός ναός στο Λβιβ, την ιστορική πρωτεύουσα της δυτικής Ουκρανίας. Κατασκευάστηκε μεταξύ 1744-1760 σε ένα λόφο με θέα στην πόλη. Αυτό είναι το τρίτο κτίριο εκκλησίας που καταλαμβάνει την τοποθεσία από τον 13ο αιώνα και η εξέχουσα θέση της την έχει καταστήσει επανειλημμένα στόχο εισβολέων και βανδάλων. Ο καθεδρικός ναός κατέχει επίσης κυρίαρχη θέση σε ουκρανικούς θρησκευτικούς και πολιτιστικούς όρους. Κατά τον 19ο και τον 20ο αιώνα, ο καθεδρικός ναός χρησίμευε ως μητρική εκκλησία της Ουκρανικής Ελληνοκαθολικής Εκκλησίας (Ανατολικές Καθολικές Εκκλησίες).
Ειρηνούπολη (Κιλικία)
Τοποθεσία
Ευρίσκεται στην θέση του σημερινού Ντιουζιτσί (παλαιότερα Χαρουνιγιέ) στην Επαρχία του Οσμανιγιέ. Ευρίσκεται στην είσοδο του Περάσματος Νταρμπ αλ-Αΐν, το οποίο οδηγούσε από την αλ-Χαρουνίγια στη Γερμανίκεια, 104 χμ. νοτιοανατολικά των Αδάνων και 29,5 χμ. βορειοανατολικά του Οσμανιγιέ. Η ταυτοποίηση από τον Ε. Χόνιγκμαν της Ειρηνούπολης με το Μπαγκντατσίκ, την ”μικρή Ειρηνούπολη” (σε αντιπαράθεση με την “μεγάλη Ειρηνούπολη”), 25 χμ. βορειοανατολικά του Οσμανιγιέ επί της διαδρομής προς το Χασανμπεϊλί, είναι εσφαλμένη καθώς η περιοχή αποκαλείται Μπουγνταϊτσίκ Η τοποθεσία ευρίσκεται σε ολίγον μεγαλύτερο υψόμετρο από την Ιεράπολη, τα Καστάβαλα και την Ανάζαρβο, επί του όρους, εμποδίζοντας την πρόσβαση στην κοιλάδα της Κιλικίας από τα ανατολικά.
Καθεδρικός Ναός του Αγίου Γεωργίου (Λβιβ)
Ιστορία
Μια εκκλησία στέκεται στο λόφο του Αγίου Γεωργίου (Святоюрська гора) από περίπου το 1280, που χρονολογείται σε μια εποχή που η περιοχή ήταν ακόμη μέρος του Πριγκιπάτου της Γαλικίας-Βολυνίας. Αφού η αρχική ξύλινη εκκλησία και το φρούριο στο οποίο βρισκόταν καταστράφηκαν από τον Βασιλιά Καζίμιρ Γ΄ το Μέγα το 1340, κατασκευάστηκε μια τετράστηλη βυζαντινή βασιλική για την τοπική Ανατολική Ορθόδοξη Εκκλησία. Τον Ιούλιο του 1700, η Πράξη Ενοποίησης της αρχιεπαρχίας του Λβιβ με την Αγία Έδρα (ο Επίσκοπος Ρώμης – ο Πάπας) ανακηρύχθηκε σε αυτήν την παλαιότερη εκδοχή του Αγίου Γεωργίου όταν ο Επίσκοπος Γιόσιφ Σουμλανσκί αγκάλιασε ανοιχτά την Ένωση του Μπρεστ (1596).
Ειρηνούπολη (Κιλικία)
Ιστορία
Πιστεύεται πως ιδρύθηκε από τον Αντίοχο Δ΄ της Κομμαγηνής. Τα προερχόμενα από την πόλη νομίσματα καταδεικνύουν πως ο Ασκληπιός και η Υγεία λατρεύονταν στην πόλη κατά την διάρκεια της παγανιστικής περιόδου. Η λατρεία των παραπάνω δύο θεών στην πόλη πιθανώς να σχετίζεται με την με την ύπαρξη φυσικής πηγής στην περιοχή.
Καθεδρικός Ναός του Αγίου Γεωργίου (Λβιβ)
Ιστορία
Η κατασκευή του σημερινού καθεδρικού ναού ξεκίνησε το 1746 από τον Μητροπολίτη Αθανάσιο Σεπτίτσκι και ολοκληρώθηκε το 1762 από τον Λέο Σεπτίτσκι. Μετά την αναγκαιότητα μεταφοράς της έδρας του μητροπολίτη της Εκκλησίας στο Λβιβ το 1800, ο Καθεδρικός Ναός του Αγίου Γεωργίου έγινε η μητρική εκκλησία της Ουκρανικής Ελληνοκαθολικής Εκκλησίας (ΟΕΕ).
Μετά το Δεύτερο Παγκόσμιο Πόλεμο, οι σοβιετικές αρχές άρχισαν να διώκουν την ΟΕΕ, φυλακίζοντας τον νεοχειροτονημένο Αρχιεπίσκοπο του Λβιβ, Ιωσήφ Σλίπουι, το 1945, καθώς και την υπόλοιπη ιεραρχία της εκκλησίας. Τον Μάρτιο του 1946, ο καθεδρικός ναός φιλοξένησε τη Σύνοδο του Λβιβ, η οποία ακύρωσε την Ένωση του Μπρεστ. Ένας νεαρός Βολοντίμιρ Στέρνιουκ (μελλοντικός αρχιεπίσκοπος και ηγέτης της ΟΕΕ), κρυμμένος στο πατάρι της εκκλησίας, είδε την απόφαση να ενταχθεί στη Μητρόπολη Γαλικίας με τη Ρωσική Ορθόδοξη Εκκλησία, μαζί με τις υπόλοιπες καθολικές ενορίες σε ολόκληρη τη Σοβιετική Ουκρανία. Ο καθεδρικός ναός επανακαθαγιάστηκε ως του Αγίου Γιούρι και έγινε η μημητρική τέρα εκκλησία της επισκοπής Λβιβ-Τερνόπιλ.
Ειρηνούπολη (Κιλικία)
Ιστορία
Ο Θεοδώρητος ο Κύρου επιβεβαιώνει το γεγονός πως οι δύο ονομασίες, Ειρηνούπολη και Νερωνιάς, φαίνεται να αναφέρονται στην ίδια πόλη. Η ονομασία Νερωνιάς αναφέρεται σε τιμές που αποδόθηκαν στην πόλη από τον Νέρωνα. Η πόλη αναφέρεται από τον Ιεροκλή, τον Νικηφόρο και τον Κάλλιστο. Η πόλη πέρασε υπό Μουσουλμανικό έλεγχο έπειτα από την Μάχη του Μαντζικέρτ το 1071.
Καθεδρικός Ναός του Αγίου Γεωργίου (Λβιβ)
Ιστορία
Η ΟΕΕ επανεμφανίστηκε το 1989, όταν αναγνωρίστηκε από τις σοβιετικές αρχές στη μέση της Περεστρόικα, και άρχισε να ανακτά ενορίες τις οποίες είχαν παραχωρήσει 45 χρόνια νωρίτερα. Στις 12 Αυγούστου 1990, μέλη του κόμματος Λαϊκό Κίνημα Ουκρανίας κατέλαβαν και διοικούσαν τον καθεδρικό ναό. Δύο ημέρες αργότερα, το διοικητικό συμβούλιο του Όμπλαστ Λβιβ αναγνώρισε την αξίωση της ΟΕΕ για τον καθεδρικό ναό και παρέμεινε κέντρο για την ΟΕΕ καθ΄ όλη τη διάρκεια των πρώτων ετών της ανεξαρτησίας της Ουκρανίας.
Η αποκατάσταση του καθεδρικού ναού πραγματοποιήθηκε το 1996 για τον εορτασμό της 400ης επετείου της Ένωσης του Μπρεστ. Ωστόσο, η αποκατάσταση του εδάφους του καθεδρικού ναού βρίσκεται σε εξέλιξη.
Ειρηνούπολη (Κιλικία)
Επισκοπή
Ο Χριστιανισμός εμφανίστηκε για πρώτη φορά στην περιοχή κατά την διάρκεια του 1ου αιώνα, ενώ η στρατηγική της τοποθεσία εντός των ορεινών περασμάτων, καθώς και το έργο του Αγίου Παύλου την κατέστησαν από νωρίς ως υποψήφιο προορισμό των ιεραποστόλων. Η πόλη αποτέλεσε έδρα επισκοπής κατά την διάρκεια της περιόδου της Βυζαντινής Αυτοκρατορίας.
Νομισματοκοπία
Η πόλη έκοβε δικό της νόμισμα, από το 92/93 μ.Χ., κατά την διάρκεια της περιόδου βασιλείας του Δομιτιανού, έως και την περίοδο βασιλείας του Γαλλιηνού (253-268 μ.Χ.).
Πηγές
Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Ρωμαϊκές πόλεις στην Τουρκία Κατηγορία:Εγκαταλελειμμένοι οικισμοί στην Κιλικία Κατηγορία:Πόλεις της Βυζαντινής Αυτοκρατορίας Κατηγορία:Καθολικές τιμητικές επισκοπές στην Ασία
Καθεδρικός Ναός του Αγίου Γεωργίου (Λβιβ)
Ιστορία
Τον Αύγουστο του 2005, η έδρα του Αρχιεπισκόπου της ΟΕΕ μεταφέρθηκε στο Κίεβο, την πρωτεύουσα του έθνους, αλλάζοντας από τον Αρχιεπίσκοπο του Λβιβι σε Αρχιεπίσκοπο του Κιέβου-Χάλιχ. Ωστόσο, ο καθεδρικός ναός παραμένει μια από τις πιο σημαντικές εκκλησίες στην Ουκρανία και λειτουργεί ως η κεντρική εκκλησία της Ουκρανικής Καθολικής Αρχιεπισκοπής του Λβιβ.
Παραπομπές
Κατηγορία:Εκκλησίες στην Ουκρανία Κατηγορία:Μπαρόκ αρχιτεκτονική στην Ουκρανία Κατηγορία:Ροκοκό αρχιτεκτονική στην Ουκρανία
Πόουλ Νίλσεν
Ο Νιλς Πόουλ «Τιστ» Νίλσεν (δανικά: Niels Poul "Tist" Nielsen, 25 Δεκεμβρίου 1891 – 9 Αυγούστου 1962) ήταν Δανός ποδοσφαιριστής, ο οποίος αγωνιζόταν ως κεντρικός επιθετικός. Ένας από τους πιο παραγωγικούς σκόρερ όλων των εποχών, είναι (από κοινού) ο κορυφαίος σκόρερ για την Εθνική Δανίας, ο παλαιότερος κάτοχος στον κόσμο μέχρι σήμερα. Κατέκτησε το αργυρό μετάλλιο με την Εθνική Δανίας στους Θερινούς Ολυμπιακούς Αγώνες του 1912.
Βιογραφία
Ως αγόρι, ο Νίλσεν έμπαινε κρυφά για να παρακολουθήσει αγώνες ποδοσφαίρου χωρίς να πληρώσει, και έτσι γινόταν gratist (ελεύθερος αναβάτης) με συντομογραφία «Tist», από όπου και πήρε το ψευδώνυμό του (στην κυριολεξία σημαίνει δωρεάν). Γεννημένος στην Κοπεγχάγη, ο Νίλσεν ξεκίνησε να παίζει ποδόσφαιρο με την Κοπεγχάγη Μπόλντκλουμπ, όπου και πέρασε σχεδόν ολόκληρη την καριέρα του. Αγωνιζόταν ως κεντρικός επιθετικός αλλά ήταν από τους πρώτους που συμμετείχαν στην οργάνωση του το παιχνιδιού ή κινούνταν στα άκρα για να επιταχύνει τις επιθέσεις. Οι σωματικές του προσποιήσεις, αρκετά πρωτοποριακές για την εποχή, του επέτρεψαν να ξεχωρίζει στις μονομαχίες. Τη σεζόν 1910–11 κατέκτησε με την ομάδα του το πρωτάθλημα Κοπεγχάγης (το εθνικό πρωτάθλημα καθιερώθηκε δύο χρόνια αργότερα) σημειώνοντας 47 γκολ σε 10 αγώνες με την Μπόλντκλουμπ να πετυχαίνει συνολικά 63. Ο Νίλσεν οδήγησε την Κοπεγχάγη Μπόλντκλουμπ σε δύο πρωταθλήματα Δανίας στη σειρά κατά τη διάρκεια του 1913 και του 1914. Επίσης, ήταν μέλος της Κοπεγχάγη Μπόλντκλουμπ που κέρδισε τα Πρωταθλήματα Δανίας 1917, 1918, 1922 και 1925. Σε 201 αγώνες πρωταθλήματος σημείωσε 276 γκολ, δίνοντάς του κατά μέσο όρο 1,37 γκολ ανά παιχνίδι. Το 1928 μετακόμισε στον Καναδά, όπου αγωνίστηκε με την ΚΝΡ Μόντρεαλ.
Έκανε το ντεμπούτο του για την Εθνική Δανίας στις 5 Μαΐου 1910 ως ο νεότερος τότε παίκτης της ομάδας, σε ηλικία 18 ετών και 131 ημερών (υπερβαίνοντας το ηλικιακό ρεκόρ του Βίλχελμ Βόλφχαγκεν από το 1908). Το ρεκόρ του Νίλσεν θα παρέμενε για οκτώ χρόνια, έως ότου ο 18 ετών και 51 ημερών Βάλντεμαρ Λάουρσεν έγινε ο νεότερος πρωτοεμφανιζόμενος στην Εθνική Δανίας.
thumb|300px|Η Εθνική Δανίας στους Ολυμπιακούς Αγώνες του 1912 με το Νίλσεν στη μέση. Ο Νίλσεν έκανε το ντεμπούτο του σε μια Εθνική Δανίας που έπαιζε το πρώτο της παιχνίδι από τότε που κέρδισε το αργυρό μετάλλιο στους Θερινούς Ολυμπιακούς Αγώνες του 1908 και συμπεριλήφθηκε στην ομάδα της Δανίας για τους Ολυμπιακούς Αγώνες του 1912. Έπαιξε ένα παιχνίδι στους Ολυμπιακούς Αγώνες του 1912, στη νίκη με 4–1 με αντίπαλο την Ολλανδία, όπου σημείωσε το πρώτο του γκολ για την εθνική ομάδα στον τρίτο του αγώνα. Η Δανία αργότερα υπερασπίστηκε με επιτυχία το αργυρό Ολυμπιακό μετάλλιό της, χάνοντας με 2–4 από τη Μεγάλη Βρετανία στον τελευταίο αγώνα, χωρίς τον Νίλσεν στην ομάδα. Μετά τους Ολυμπιακούς Αγώνες του 1912, ο Νίλσεν άρχισε να σκοράρει γκολ για την εθνική ομάδα της Δανίας με ρυθμό ρεκόρ. Σημείωσε 22 γκολ στους πρώτους εννέα αγώνες με την Εθνική Δανίας μετά τους Ολυμπιακούς Αγώνες του 1912, από τον Μάιο του 1913 έως τον Ιούνιο του 1916, συμπεριλαμβανομένων έξι γκολ στη νίκη με 10–0 επί της Σουηδίας και και των τεσσάρων γκολ της Δανίας στη νίκη με 4–1 επί της Γερμανίας. Ο απολογισμός του τον Ιούνιο του 1916 ήταν 23 γκολ σε 12 αγώνες. Ένα άλλο ρεκόρ που κατείχε ήταν σε ένα φιλικό με τη Νορβηγία που είχε ως αποτέλεσμα τη νίκη της Δανίας με 8–0. Πέτυχε πέντε γκολ σε 11 λεπτά.
Στις 14 Οκτωβρίου 1923, ο Νίλσεν κατέρριψε το ρεκόρ του Σόφους Χάνσεν από το 1920, καθώς ο Νίλσεν έγινε ο πρώτος Δανός που έπαιξε 32 διεθνείς αγώνες. Τελείωσε την καριέρα του στην εθνική ομάδα τον Σεπτέμβριο του 1925, έχοντας σκοράρει συνολικά 52 γκολ σε 38 αγώνες, μεταξύ των οποίων 26 με αντίπαλο τη Νορβηγία και 15 γκολ επί της Σουηδίας. Ήταν ο δεύτερος ποδοσφαιριστής στην ιστορία που ξεπέρασε τα 50 γκολ μετά τον Ούγγρο Ίμρε Σλόσσερ-Λάκατος. Στον αριθμό των τερμάτων του περιλαμβάνονται και τουλάχιστον οκτώ χατ τρικ, επίδοση ρεκόρ κόσμου στην εποχή του. Το τελευταίο γκολ με την εθνική ομάδα σημειώθηκε στις 21 Ιουνίου 1925, όταν μετά από 49 λεπτά σημείωσε το 2–0 στη νίκη με 5–1 επί της Νορβηγίας μπροστά σε 23.000 θεατές στο το αθλητικό πάρκο. Αν και ο Νίλσεν έπαιξε τις δεκαετίες του 1910 και του 1920, ο αριθμός των γκολ που σημείωσε για τη χώρα του εξακολουθεί να είναι το εθνικό ρεκόρ και δεν ισοφαρίστηκε παρά μόνο όταν ο Γιον Νταλ Τόμασον σημείωσε το 52ο γκολ του τον Ιούνιο του 2010. Ο απολογισμός 38 διεθνών αγώνων του Νίλσεν ήταν άλλο ένα ρεκόρ Δανίας, αλλά το ξεπέρασε ο Μίκαελ Ρόντε τον Ιούνιο του 1931. Επειδή η καριέρα του διήρκεσε τα πρώτα χρόνια του διεθνούς ποδοσφαίρου, ο Νίλσεν δεν είχε ποτέ την ευκαιρία να παίξει στο Παγκόσμιο Κύπελλο. Ωστόσο, ο Νίλσεν κατάφερε να πετύχει οκτώ χατ τρικ στην καριέρα του με την Εθνική Δανίας, επίδοση που ήταν ρεκόρ κόσμου στην εποχή του. Με αναλογία 1,37 γκολ ανά αγώνα στην εθνική ομάδα, είναι ο πιο παραγωγικός σκόρερ στην ιστορία των εθνικών ομάδων μεταξύ των κορυφαίων σκόρερ των αντιπροσωπευτικών συγκροτημάτων.
Ο Νίλσεν πέθανε στην Κοπεγχάγη τον Αύγουστο του 1962, σε ηλικία 71 ετών.
Τίτλοι και διακρίσεις
Κοπεγχάγη Μπόλντκλουμπ
Πανεπιστήμιο της Ζένιτσα
Ιστορία
Το κολέγιο της μεταλλουργίας ιδρύθηκε το 1950 και μετακινήθηκε στο Τμήμα Μεταλλουργίας το 1961 ως τμήμα εκτός σχολής του Πανεπιστημίου του Σαράγιεβο. Από τότε, προστέθηκαν περισσότερες σχολές με αποτέλεσμα την αύξηση των εγγραφών. Το 2000 έγινε ανεξάρτητο πανεπιστήμιο, μετά από ψήφισμα του κοινοβουλίου του Καντονιού Ζένιτσα-Ντόμποϊ. Το Πανεπιστήμιο είναι μέλος του Δικτύου των Πανεπιστημίων των Βαλκανίων.
Πόουλ Νίλσεν
Τίτλοι και διακρίσεις
Δανία
Πανεπιστήμιο της Ζένιτσα
Τελετές προαγωγής
μικρογραφία|Τελετή προαγωγής πτυχιούχων του Πανεπιστημίου της Ζένιτσα, στην Arena Zenica, τον Οκτώβριο του 2013. Το Πανεπιστήμιο φιλοξενεί ετήσια τελετή προαγωγής, για όλους τους μεταπτυχιακούς φοιτητές. Η τελετή πραγματοποιείται κάθε Οκτώβριο, στην Arena Zenica.
Πόουλ Νίλσεν
Εξωτερικοί σύνδεσμοι
Κατηγορία:Δανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές στους Θερινούς Ολυμπιακούς Αγώνες 1912 Κατηγορία:Δανοί Ολυμπιονίκες Κατηγορία:Ποδοσφαιριστές Κοπεγχάγη Μπόλντκλουμπ Κατηγορία:Ποδοσφαιριστές Σουπερλίγκα Δανίας
Πανεπιστήμιο της Ζένιτσα
Παραπομπές
Κατηγορία:Πανεπιστήμια της Βοσνίας και Ερζεγοβίνης
Ντιεπόλτ Β΄
Βιογραφία
Ήταν ο μόνος γιος τού Ντιεπόλτ Β΄ αντιβασιλιά της Βοημίας και της Γκέρτρουντε των Ασκάνια, κόρης τού Αλβέρτου τού λεγομένου η άρκτος, μαργράβου τού Βρανδεμβούργου, δούκα της Σαξονίας και κόμη τού Άνχαλτ.
Αναφέρεται για πρώτα φορά έπειτα από την αποβίωσh τού πατέρα του. Είχε καλές σχέσεις με τον εξάδελφό του Φρειδερίκο δούκα της Βοημίας. Μετά το 1182 ήταν σε διαφωνία με τον Βρατίσλαο επίσκοπο της Πράγας (αδελφό τού Φρειδερίκου), που επέβαλε επιτίμιο σε τρεις περιοχές της επικράτειας τού Ντιεπόλτ Β΄. Το 1187 μετανάστευσε και επέστρεψε το 1189, όταν ο 3ος εξάδελφός του Κορράδος Β΄ έγινε ο νέος δούκας της Βοημίας.
Το 1189 ο Κορράδος Β΄ τον όρισε ηγέτη τού Βοημικού στρατού στην Γ΄ Σταυροφορία, της οποίας ηγέτης ήταν ο Φρειδερίκος Α΄ της Γερμανίας. Ο στρατός ενώθηκε με τους Σταυροφόρους στο Έστεργκομ της Ουγγαρίας. Πολλοί Βοημοί στρατιώτες ήταν φυλακισμένοι, που ελευθερώθηκαν για να συμμετάσχουν στην εκστρατεία. Οκτώ από αυτούς ήταν βίαιοι και λήστευαν, έτσι ο Φρειδερίκος Α΄ τους εκτέλεσε ήδη στη Σερβία. Όταν τον Ιούνιο τού 1190 απεβίωσε ο Φρειδερίκος Α΄ στον ποταμό Καλύκανδο στον Ταύρου της Μ. Ασίας, ο Ντιεπόλτ Β΄ αποφάσισε να μείνει στους Αγ. Τόπους και να συνεχίσει υπό την ηγεσία τού γιού τού βασιλιά Φρειδερίκου ΣΤ΄ δούκα της Σουαβίας. Έλαβε μέρος στην πολιορκία της Άκρας το φθινόπωρο 1190. Τον Νοέμβριο απεβίωσε από τραύμα από τη μάχη ή από επιδημία. Ο υπόλοιπος Βοημικός στρατός μάλλον τέθηκε υπό τον Ριχάρδο Α΄ της Αγγλίας.
Οικογένεια
Νυμφεύτηκε την Αδέλα Ζμπυσλάβα των Πιαστ, κόρη τού Μπολέσλαφ Α΄ δούκα τού Βρότσλαφ και είχε τέκνα:
Πηγές
Κατηγορία:Οίκος των Πρεμυσλιδών
Πόντρινιε
μικρογραφία|250x250εσ|Η κοιλάδα του [[Δρίνος|Δρίνου κοντά στην Μπάγινα Μπάστα]] Το Ποντρίνιε (Κυριλλικά: Подриње) είναι το Σλαβικό όνομα της λεκάνης απορροής του Δρίνου που βρίσκεται στη Βοσνία-Ερζεγοβίνη και τη Σερβία.
Ιστορία
μικρογραφία|250x250εσ|Η γέφυρα του Δρίνου στο [[Βίσεγκραντ (Βοσνία και Ερζεγοβίνη)|Βίσεγκραντ (γύρω στο 1890)]] Από το 1918 έως το 1922, η επαρχία Ποντρίνιε, με διοικητικό κέντρο το Σάμπατς, ήταν μία από τις επαρχίες του Βασιλείου των Σέρβων, Κροατών και Σλοβένων. Η επαρχία καταλάμβανε το βορειοδυτικό μέρος της σημερινής Σουμάντιγια και της Δυτικής Σερβίας. Από το 1922 έως το 1929, το Ομπλάστ του Ποντρίνιε καταλάμβανε περίπου την ίδια περιοχή, με διοικητικό κέντρο το Σάμπατς. Το 1929 σχηματίστηκε μια μεγάλη επαρχία του Βασιλείου της Γιουγκοσλαβίας, γνωστή ως Μπανόβινα του Δρίνου, με πρωτεύουσα το Σεράγεβο. Η Μπανόβινα του Δρίνου καταλάμβανε τα δυτικά τμήματα της σημερινής Σερβίας και τα ανατολικά τμήματα της σημερινής Βοσνίας και Ερζεγοβίνης. Μετά από την κατοχή στο Β΄ Παγκόσμιο Πόλεμο, το 1941, η επαρχία καταργήθηκε και η περιοχή ήταν χωρισμένη ανάμεσα στο Ανεξάρτητο Κράτος της Κροατίας και από την περιοχή που κυβερνιόταν από τη Στρατιωτική Διοίκηση στη Σερβία.